Ferrari (filma)
"Ferrari" (angļu: Ferrari) ir 2023. gada ASV biogrāfiska sporta drāmas filma, kuras režisors ir Maikls Manns. Filmā galvenās lomas atveido Ādams Draivers, Penelope Krusa, Šeilīna Vudlija, Sāra Gadona, Gabriels Leone, Džeks O'Konels un Patriks Dempsijs. Filma balstīta uz žurnālista Broka Jeitsa 1991. gada biogrāfisko grāmatu Enzo Ferrari: The Man, the Cars, the Races, the Machine. Filma stāsta par personīgajām un profesionālajām grūtībām, ko piedzīvo Enco Ferrāri, uzņēmuma Ferrari S.p.A. dibinātājs, gatavojoties 1957. gada Mille Miglia sacensībām. Filmas "Ferrari" pirmizrāde notika 2023. gada 31. augustā Venēcijas kinofestivālā, kur tā sacentās par Zelta lauvas balvu. ASV filmas pirmizrāde notika 2023. gada 25. decembrī un to izplatīja Neon. Filma saņēma galvenokārt pozitīvas kritiķu atsauksmes un National Board of Review to iekļāva savā 2023. gada 10 labāko filmu sarakstā. Tīmekļa vietnē Rotten Tomatoes filmai ir 71% vērtējums.